ตลาดหุ้นสหรัฐฯบวก
ตลาดหุ้นสหรัฐปิดบวก หลังสภาเยอรมนีเพิ่มอำนาจกองทุนเงินกู้  ขณะที่ราคาน้ำมันโลก ปิดในแดนบวกเช่นกัน
30 ก.ย. 2554

ตลาดหุ้นสหรัฐปิดบวก หลังสภาเยอรมนีเพิ่มอำนาจกองทุนเงินกู้  ขณะที่ราคาน้ำมันโลก ปิดในแดนบวกเช่นกัน
ดาวโจนส์กับเอสแอนด์พี ปิดในแดนบวกเมื่อวันพฤหัสบดี(29 ก.ย.) มีเพียงแนสแดคที่ขยับลง หลังถูกฉุดด้วยหุ้นกลุ่มเทคโนโลยี ดัชนีหุ้นดาวโจนส์ เพิ่มขึ้น 143.08 จุด (1.30 เปอร์เซ็นต์) ปิดที่ 11,153.98 จุด แนสแดค ลดลง 10.82 จุด (0.43 เปอร์เซ็นต์) ปิดที่ 2,480.76 จุด เอสแอนด์พี เพิ่มขึ้น 9.34 จุด (0.81 เปอร์เซ็นต์) ปิดที่ 1,160.40 จุด ขณะที่ราคาน้ำมันโลก ปิดในแดนบวก จากข่าวสมาชิกสภาล่างของเยอรมนีเห็นชอบเปลี่ยนแปลงแก้ไขกองทุนกู้ภัยยูโรโซนให้มีอำนาจเข้มแข็งเพิ่มมากขึ้นและข้อมูลทางเศรษฐกิจที่สดใสขึ้นเล็กน้อยของอเมริกา       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 93 เซนต์ ปิดที่ 82.14 ดอลลาร์ต่อบาร์เรล ส่วนเบรนท์ทะเลเหนืองวดส่งมอบเดือนเดียวกัน เพิ่มขึ้น 14 เซนต์ ปิดที่ 103.95 ดอลลาร์ต่อบาร์เรล